Kínai–indiai háború
A kínai–indiai háború (, "Bhārat-Chīn Yuddh") vagy más néven kínai–indiai határkonfliktus (egyszerűsített kínai: 中印边境战争, pinjin: Zhōng-Yìn Biānjìng Zhànzhēng, magyaros: "csung-jin piencsing csancseng") katonai konfliktus volt Kína és India között 1962. október 20-tól november 21-ig. A háború fő okát a határt meghatározó 1914-es szimlai egyezményben kijelölt McMahon-vonal kínai vitatása eredményezte, de több más esemény is közrejátszott, így az 1959-es tibeti felkelés utáni véres határincidensek, a dalai lámának nyújtott menedék, valamint az az indiai döntés, hogy előretolt állásokat hozzanak létre a határ mentén, többet a McMahon-vonaltól északra.